钦定古今图书集成/历象汇编/历法典/第057卷 > 图
## 钦定古今图书集成/历象汇编/历法典/第057卷 > 图

“即不见全食，东西同时亦不见全食。”是则月入地球
为小，地视日亦小，月视日更小，三征也。地景短，不能
食荧惑，何况岁星以上，则地小于日，月过地景则食，
食时见月，小于地景，则更小于日，四征也。七政各有
性情，能力施暨下土，其势略等。乃其视行有疾有迟。
行迟者，其天周大；人见为迟，本行自疾。所以然者，远
故也。近者行疾，其天周小，如舟行大水，远见行迟，近
见行疾，因是能力所施。近而疾者，其见功亟；远而迟
者，其见功缓：五征也。月距日九十度，其光过半圈，则
“发光之体大，受光之体小”，六征也。因上推月距地为
地全径者三十，日距地为地全径者六百○五，则日
天比月天其大。〈筭周〉约二十倍日本天半度，月本天半
度，则其比例“为一”与二十七征也。

第五题：《月视地为小》；

义见前题《三征》《四征》。

第六题：“《月天》视《七政天》” 为小，去人最近。

曷知之？以交食知之。凡言食者，物在于彼，有他物隔
焉。或亏或蔽，则谓之食。所食者必远，能食者必近也。
所食者必在外，能食者必在内也。以球论，则内近心
者必小，外远心者必大也。试观月掩日，日为之食，日
外月内，不待言矣。月掩恒星，星为之食，星外月内，不
待言矣。独月与五星，历家言有时星食月，有时月食
星亦未然也。夫星固未始有在月下者也。历稽古史，
多言月食五星，而不言五星食月，斯著明已。今录略
如左：

月食辰星

一总积五千四百六十八年，为“唐元宗天宝十四年乙未十二月。”

月食太白

一总积五千五百五十○年，为“唐文宗开成二年丁
巳二月己亥日。”

《二》、本年七月丁亥日

三五千五百五十五年为“唐武宗会昌二年壬戌正
月。”

四、本年三月

五六千○五十五年为元顺帝至正二年壬午七月
乙未日。

月食荧惑

一五千五百二十五年为“唐宪宗元和七年壬辰正
月辛未”日。

二五千五百四十四年为“唐文宗泰和五年辛亥二
月甲申”日。

三六千○百二十七年为元仁宗延祐元年甲寅三
月壬申日。

月食岁星

一五千四百七十五年为“唐肃宗宝应元年壬寅正
月癸未”日。

二五千五百一十九年为“唐宪宗元和元年丙戌二
月壬申”日。

三：五千五百四十八年为“唐文宗泰和九年乙卯六
月庚寅”日。

四、本年十月庚申日

五五千五百五十二年为“唐文宗开成四年己未二
月丁卯”日。

月食填星

一五千五百四十一年为“唐文宗泰和二年戊申正
月庚午”日。

二五千五百四十五年为“唐文宗泰和六年壬子四
月辛未”日。

三六千○○七年为元世祖至元三十一年甲午九
月丙寅日。

第七题：《求月之实径》。

测月之实径用地径，古法也。今依《歌》“《白泥术》，月平。”〈两留〉
〈际〉距地度为三十地全径，又四之一，其视径三十二
分二十八秒，推算如左：

如图丁为地心乙，甲丙为月径三十二分，丁甲为月
距地三十，地全径成甲、丁、丙三角形，有角有边。求乙
丙，得千分地全径之二百七十六弱，为月全径。约之
得月，一地三倍有半强。若以周径法求之，则七。〈径也〉与
“二十一”，〈周也〉若六十　半地径。〈月天之半径〉与月天之周，依
法算，得一百九十。地径又七之一，以三百六十〈天周平度〉
而一，得一度，为三十六分地径之一十九。次以六十